PROJEKTEERIMISLEPING nr 9-15/2022/29

Kuupäev vastavalt

viimase digiallkirja päevale

**Riigimetsa Majandamise Keskus** (edaspidi nimetatud tellija), keda esindab juhatuse esimehe käskkirja nr 1-5/68 alusel ehitusspetsialist Jüri Orlov (edaspidi ka “pool” või koos projekteerijaga “pooled”) ühelt poolt,

ja **INSENERIBÜROO URMAS NUGIN OÜ** (edaspidi nimetatud projekteerija), keda esindab juhatuse liige Lauri Lokko, kes tegutseb põhikirja alusel, teiselt poolt,

sõlmisid käesoleva töövõtulepingu (edaspidi nimetatud leping) alljärgnevas:

1. **Projekteeritav objekt**
   1. Lepingu esemeks on tööprojekti staadiumis projekteerimistööde, vajalike uurimistööde ja autorijärelevalve tegemine ning nende töödega seotud asjaajamine Sae (35203:001:0368) ja Saekose (35203:001:0371) kinnistul, Uuri külas, Kuusalu vallas, Harjumaal ebapärlikarbi kasvatusjaama (edaspidi „objekt“) ehitamiseks vastavalt tehnoloogilise ja ehitusliku osa lähteülesannetele (lisa 1 ja 2).
   2. Töö finantseeritakse Ühtekuuluvusfondi projektist „Ex-situ liigikaitse investeeringud ebapärlikarp“ (2014-2020.8.01.21-0363).
2. **Projekteerimistööde tegemine ja nõuded projektidele**
   1. Projekteerija põhikohustuseks on kasvatusjaama tehnoloogilise, arhitektuurse ja konstruktiivse projekti ning sellega seonduvate projektide [jäätmete kogumine ja käitlemine, KV-VK ja elekter, valve ja häiresüsteem, sade- ja liigvete drenaaž] ning ehitustööde ja sisseseade mahutabeli koostamine, edaspidi projekteerimistööd.
   2. Projekteerija on kohustatud tegema projekteerimistööd kooskõlas:
      1. kehtivate õigusaktide sätetega;
      2. Projekteerija poolt esitatud projekteerimistööde pakkumusega;
      3. Tellija esitatud tehnoloogilise ja ehitusliku osa lähteülesande (lisa 1 ja 2) ja Lahemaa rahvuspargi kaitse-eeskirja ja Lahemaa rahvuspargi kaitsekorralduskava lisaga nr 7 „Asustusstruktuur ja arhitektuur, kirjeldused ja üldised ehitussoovitused külade kaupa“ (lisa 3);
      4. standardiga EVS 932:2017 Ehitusprojekt.
   3. Projekteerija on kohustatud tegema või tellima kõik projekteerimistingimustes ettenähtud ja projekteerimistööde teostamiseks vajalikud uurimistööd, juhul kui neid ei ole tellijal eelnevalt tehtud. Lepingule on lisatud geodeetiline alusmõõdistus (lisa 4) ja ehitusgeoloogia aruanne (lisa 5).
   4. Projekteerija on kohustatud tellija korraldusel taotlema, esitama ja hankima kõik objekti projekteerimiseks, projektide parandamiseks ja muutmiseks ning ehitamiseks vajalikud load, teatised ja kooskõlastused, vajadusel ka Keskkonnaameti kooskõlastuse. Riigilõivud tasub tellija.
   5. Projekteerija on kohustatud kooskõlastama tellijaga projektis kasutatavad lahendused, materjalid, seadmed ja nende karakteristikud.
   6. Projekteerija on kohustatud projekti, samuti projekteerimisvigade parandused ja projekti muudatused tellijale üle andma vähemalt 2 (kahes) eksemplaris paberkandjal ja digitaalsel mälupulgal (tekstifailid .doc formaadis ja joonised .pdf ning .dwg formaadis; dwg formaadis esitada selliselt, et faili nimetuses kajastuks projektiosa nimetus ning layout-id kannaksid antud projektiosa jooniste nimesid või numbreid).
3. **Autorijärelevalve**
   1. Autorijärelevalve ajakava vormistatakse käesoleva lepingu lisana, milles pooled lepivad kokku pärast ehitushanke läbiviimist ja ehituslepingu sõlmimist hanke võitjaga. Projekteerijal on kohustus osaleda töömaa koosolekutel kasvatusjaama ehitamise ja tehnoloogilise sisseseade paigaldamise ajal vähemalt üks kord kuus. Ehitusperioodi pikkuseks on planeeritud kuni 6 kuud ja tehnoloogilise sisseseade paigaldamiseks kuni 1 kuu. Ehitustööd teostatakse hiljemalt 2023. aasta lõpuks.
4. **Tähtajad**
   1. Projekteerija on kohustatud tegema projekteerimistööd tähtaegselt, st. andma valmis ja kõigi vajalike kooskõlastustega projektid tellijale üle projekteerimistööde loetelu-ajagraafikus fikseeritud tähtaegadeks, mis on käesoleva lepingu lahutamatu osa (lisa nr 6, edaspidi **projekteerimise tähtajad**). Kogu projekt peab valmis olema hiljemalt **20 nädalat** pärast lepingu allkirjastamist osapoolte poolt.
   2. Projekteerijal ei ole õigust ületada projekteerimise tähtaegu ühelgi juhul. Seejuures ei ole tähtaegade ületamisel vabandavaks asjaoluks ja ei loeta ka vääramatuks jõuks mõne loa või kooskõlastuse mittesaamist, välja arvatud ehitusloa taotlemine või ehitusteatise kontrolltoimingud.
   3. Projekteerimistööde üksikute etappide ja kogu projekti vastuvõtmise kohta vormistavad pooled üleandmis- ja vastuvõtmisakti.
   4. Projekteerimistööde üksikute etappide ja kogu projekti vastuvõtmise kuupäevaks loetakse üleandmis- ja vastuvõtmisaktidele tellija poolt allakirjutamise kuupäevi. Tellija on kohustatud projekteerija esitatud projekteerimistööde etapiosad ja valmis projekti läbi vaatama 5 (viie) tööpäeva jooksul esitamise päevast alates. Selle ajavahemiku jooksul peab tellija projekti või selle etapiosa kas vastu võtma (üleandmis-vastuvõtmisakti allakirjutamisega) või keelduma vastuvõtmisest motiveeritud põhjendusega.
   5. Ükskõik millise projekteerimise tähtaja ületamisel projekteerija poolt on tellijal õigus nõuda leppetrahvi 0,15% (null koma viisteist protsenti) punktis 4.1 määratud projekteerija tasu antud etapi maksumusest iga viivitatud päeva eest.
5. **Projekteerija tasu**
   1. Tellija on kohustatud maksma projekteerijale kõigi käesoleva lepinguga määratud kohustuste täitmise eest kokku **71142,50** (seitsekümmend üks tuhat ükssada nelikümmend kaks koma viiskümmend) eurot, edaspidi **projekteerija tasu**.
   2. Tellija on kohustatud maksma projekteerijale peale lepingu lisas 6 märgitud tehnoloogilise ja ehitusliku osa eelprojekti vastuvõtmist 30%; peale tehnoloogilise ja ehitusliku osa põhiprojekti vastuvõtmist 45% ning peale tehnoloogilise ja ehitusliku osa tööprojekti vastuvõtmist ja ehitusteatise esitamist ja kontrolltoimingute lõppemist 20% ning peale autorijärelevalve tegemist 5% projekteerija tasust. Tasu makstakse peale üleandmis-vastuvõtmisakti allkirjastamist ja selle alusel esitatud arve saamist hiljemalt 15 (viieteistkümne) tööpäeva jooksul.
   3. Tellija on kohustatud maksma projekteerija tasu ülekandega projekteerija arvelduskontole.
   4. Punktis 4.1 määratud projekteerija tasu maksmisega viivitamisel on projekteerijal õigus nõuda tellijalt viivist 0,15% (null koma viisteist protsenti) võlgnetavast summast iga maksmisega viivitatud päeva eest.
   5. Tellijal on õigus maksmisele kuuluvast summast maha arvata ja projekteerijale maksmata jätta:
      1. Projekteerija poolt tellijale tekitatud kahjud tellija ja projekteerija vahel kokkulepitud summa ulatuses.
6. **Projekteerimisvead ja projektide muutmine**
   1. Projekteerimisveaks (edaspidi projekteerimisviga) loetakse viga, puudust või tegematajätmist projektis, mille tõttu selle projekti järgi ei ole võimalik ehitada kas vastavuses õigusaktidega või tellija lähteülesandega või ei ole võimalik ehitada heade ehitustavade kohaselt või on loetletud nõuetega kooskõlas ehitamine küll võimalik, kuid võib kaasa tuua ülemäärased, ehitamise üldises praktikas ebatavaliselt suured kulutused.
   2. Juhul, kui ehitamise käigus või ka varem ilmneb projekteerimisviga, on projekteerija kohustatud tellija esimesel nõudmisel omal kulul projekteerimisvea kõrvaldama, parandama projekti ja parandatud projekti tellijale üle andma. Projekteerija on kohustatud parandatud projekti tellijale üle andma hiljemalt 15 (viieteistkümne) tööpäeva jooksul arvates tellija poolt projekteerimisvea kõrvaldamise nõude esitamisest. Projekteerija on kohustatud parandused vormistama muudatusjoonistena, mis on ka kirjanurgas vastavalt tähistatud. Samuti tuleb projekteerijal tellijale üle anda vastavalt täiendatud digitaalne mälupulk.
   3. Juhul, kui tellija on projekteerimisvea tõttu kandnud kahju, sh. maksnud trahve riigile või kohalikule omavalitsusele, maksnud leppetrahve või viiviseid ehitusorganisatsioonile või oma teistele lepingupartneritele, maksnud liigselt või siis mittevajalikuks osutunud materjalide või ehitustööde eest või maksnud ümberehitustööde eest, on projekteerija kohustatud tellija esimesel nõudmisel selle kahju täies ulatuses hüvitama.
   4. Juhul, kui objektil ilmnevad projekteerimisvead 2 (kahe) aasta jooksul arvates kõigi ehitustööde lõpetamist, kohaldatakse samuti punktides 5.2 ja 5.3 sätestatut. Tellijal on seejuures õigus teha või lasta teha objektil ümberehitustöid, kusjuures ümberehitustööde maksumuse on projekteerija kohustatud tasuma kohe ümberehitamiseks vajalike kulutuste tegemisel.
7. **Poolte esindajad ja sidekanalid**
   1. Objekti vastutav projekteerija on: valdkonnajuht Meelis Viirma, telefon 5156576, e-mail meelis@ibun.ee;
   2. Projekteerija kontaktisik poolte vahelises asjaajamises on: Juhatuse liige Lauri Lokko, telefon 58161452, e-mail lauri@ibun.ee
   3. Tellija kontaktisik(ud) poolte vahelises asjaajamises on:
      1. RMK kinnisvaraosakonna ehitusspetsialist Jüri Orlov, telefon +3725216263, e-post juri.orlov@rmk.ee;
      2. RMK Põlula kalakasvatustalituse juhataja Kunnar Klaas, telefon +3725278245, e-post [kunnar.klaas@rmk.ee](mailto:kunnar.klaas@rmk.ee);
   4. Punktis 7.2 ja 7.3 määratud kontaktisikuid võivad pooled ühepoolselt muuta, millest nad on kohustatud eelnevalt teisele poolele teatama.
8. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma projekteerijale lepingu ülesütlemise momendiks faktiliselt tehtud töö eest. Toodud põhjusel lepingu ülesütlemisel hüvitab tellija lisaks faktiliselt tehtud töö eest tasutavale summale lepingu ennetähtaegse ülesütlemisega projekteerijale tekitatud kahju, kuid mitte rohkem kui 10 (kümme) protsenti lepingus ettenähtud projekteerijale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata projekteerijale tähtaeg puuduste kõrvaldamiseks, aga selle mittetäitmisel kas lepingust taganeda ja nõuda kahjude hüvitamist või teha töö jätkamine ja puuduste kõrvaldamine ülesandeks kolmandale isikule projekteerija arvel.
   4. Juhul, kui projekteerija ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma projekteerijale kokkulepitud tasu maksmata tepingust ühepoolselt taganeda ja nõuda sisse lepinguga ettenähtud leppetrahv ning tekitatud kahju.
9. **Teadete edastamine**
   1. Üks pool edastab lepinguga seotud teated teise poole lepingus märgitud aadressil. Aadressi muutusest on pool kohustatud koheselt informeerima teist lepingupoolt.
   2. Teadete edastamine toimub telefoni või e-posti teel, va juhtudel, kui lepingus on ette nähtud teate kirjalik vorm. Kirjalikud teated saadetakse teisele poolele posti teel tähitud kirjaga või antakse teisele poolele üle allkirja vastu.
   3. Poole nõue teisele poolele, mis esitatakse tulenevalt lepingu rikkumisest, peab olema kirjalikus vormis.
10. **Lõppsätted**
    1. Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või poolte poolt kirjalikult määratud tähtajal.
    2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus kostja elu- või asukohajärgses kohtus.
11. **Lisad**
    1. Lisa 1 – Ebapärlikarbi kasvatusjaama projekteerimistööde tehnoloogilise osa lähteülesanne
    2. Lisa 2 – Ebapärlikarbi kasvatusjaama projekteerimistööde ehitusliku osa lähteülesanne
    3. Lisa 3 – Asustusstruktuuri ja arhitektuuri kirjeldus ja ehitustingimused
    4. Lisa 4 – Geodeetiline alusmõõdistus
    5. Lisa 5 – Ehitusgeoloogia aruanne
    6. Lisa 6 – Ebapärlikarbi kasvatusjaama projekteerimistööde loetelu ja ajagraafik
12. **Poolte andmed ja allkirjad**

|  |  |
| --- | --- |
| **Tellija** | **Projekteerija** |
| Riigimetsa Majandamise Keskus  Sagadi küla, Haljala vald, 45403 Lääne-Viru maakond  Registrikood 70004459  Telefon 676 7500 | Inseneribüroo urmas Nugin OÜ  Tähe 106, 50107 Tartu  Registrikood 10696600  Telefon 58161452 |
| */allkirjastatud digitaalselt/* | */allkirjastatud digitaalselt/* |